Diari Oficial de la Generalitat Valenciana


Sumari del DOGV 6293, del 21-06-2010 (2010/6264)

Notificació de la sentència dictada en el judici de divorci contenciós número 50/2009.
--------------------------------------------------------------------------------------

### Dades del document

Número de DOGV
:   6293

Data del DOGV
:   21-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6264


Organisme emissor
:   Jutjat de Violencia Sobre la Dona Número 1 de Dénia

Tipus de document
:   Edicte

Notificació de la sentència dictada en el judici de divorci contenciós número 50/2009. [2010/6264]  
Divorci contenciós 000050/2009   
De: Agnieszka Janina Bernat.  
Procurador: Miguel Juan Llobell Perles.  
Contra: Miroslaw Bernat.  
Procurador/a: -   
En aquest procediment de divorci número 50/7723-RH, seguit a instàncies d'Agnieszka Janina Bernat contra Miroslaw Bernat, s'ha dictat la sentència que té la dispositiva que, literalment, és com segueix:  
«Dispositiva  
Estime la demanda interposada per Agnieszka Janina Bernat, representada pel procurador el senyor Llobell Perles i assistida pel lletrat el senyor Reig Mascarell, contra Miroslaw Bernat, declarat en situació de rebel·lia processal, i declare la dissolució del matrimoni per divorci celebrat el dia 6 de juny de 1998 a Kodrab (Polònia).  
S'hi adopten amb caràcter definitiu les mesures següents:  
1. Dret a viure separats: els cònjuges podran viure separats i fixar-ne lliurement el domicili. Cessarà la presumpció de convivència i la possibilitat de vincular els béns de l'altre cònjuge en l'exercici de la seua activitat econòmica, i queden igualment revocats tots els consentiment i poders mutus.  
2. Pàtria potestat, guarda i custòdia: la pàtria potestat s'exercirà per ambdós cònjuges de manera conjunta, i pel que fa a la guarda i custòdia dels fills menors s'haurà d'atribuir a la mare, sense perjudici del dret de l'altre progenitor a relacionar-se amb els seus fills mitjançant el règim de visites que es proposarà i el dret-haver d'intervindre en la seua educació i formació.  
3. Règim de visites: el progenitor que no tinga la guarda i custòdia dels fills menors podrà estar amb ells i tindre'ls en companyia seua els caps de setmana alterns des de les 17.00 hores del divendres fins a les 20.00 hores del diumenge. El lliurament i la replega dels menors es realitzarà al domicili de la mare a través d'un familiar. Vacances: la meitat de les vacances escolars. En el cas que no hi haja acord entre els progenitors, la mare triarà els períodes de vacances que estarà amb els seus fills els anys parells i el pare els anys senars. Les vacances d'estiu comprenen els 10 darrers dies de juny i juliol un període, i agost i els 10 primers dies de setembre. Les vacances de Setmana Santa es reparteixen en dos períodes que comprenen un d'aquests els quatre dies de festa i l'altre la resta de les vacances escolars. Les vacances de Nadal es repartiran en dos períodes que van, el primer, del primer dia de vacances escolars fins al dia 30 de desembre, i l'altre del dia 31 d'aquest mes fins al 7 de gener.   
4. Ús del domicili i efectes conjugals: s'haurà d'atribuir a la mare pel fet de presentar l'interés més necessitat de protecció, ja que tindrà atribuïda la custòdia dels fills.  
5. Contribució a l'alçament de les càrregues familiars: el pare haurà de contribuir a l'alçament de les càrregues familiars amb la quantitat de 350 euros mensuals per als tres menors, que es lliuraran a la mare en el número de compte bancari que ella designe a aquest efecte, de bestreta dins dels cinc primers dies de cada mes i que s'actualitzarà anualment aplicant a l'anualitat en cada moment en vigor l'IPC d'aqueix any o índex que el substituïsca.   
No pertoca fer imposició en costes.   
Feu testimoniança d'aquesta resolució a les actuacions que l'han motivada i notifiqueu a les parts i feu-los saber que contra aquesta sentència s'hi pot interposar un recurs d'apel·lació que coneixerà l' Audiència Provincial d'Alacant i que es prepararà davant d'aquest Jutjat dins del termini de cinc dies des de la notificació i una vegada siga ferma remeteu una altra testimoniança al registre civil corresponent per a la seua anotació al marge de la principal.   
Aquesta és la sentència, que pronuncie, mane i firme».   
I atés que el demandat esmentat, Miroslaw Bernat, es troba en parador desconegut, expedisc aquest edicte a fi que li valga de notificació de forma deguda.   
Dénia, 20 de maig de 2010.- La secretària judicial: Lidia Larosa Espinosa.